GiliGold/VAD_KnessetCorpus huggingface dataset:
סופה לנדבר: בהוסטלים אין בעיה, כי הם החליטו על כך עוד קודם.
ישראל מובשוביץ: ישנו תצהיר שבעל ההוסטל כותב, אני מצהיר בזאת שכל הלקוחות משלמים את חשבון החשמל שלהם על פי מונה, על פי קריאת מונה שאני קורא במונים שאני התקנתי, אני מחייב אותם בתעריף שידוע למשרד הפנים, וכדומה וכדומה.
ישראל מובשוביץ: בנוסף לכך אני מוסיף רשימות של זכאים כפי שקיבלתי ואמתתי מהמוסד לביטוח לאומי, בדקתי ולהלן השמות שלהם ותעודות זהות ואני חותם על זה שהמוסד לביטוח לאומי מאשר שאכן הם זכאים.
ישראל מובשוביץ: הוא מגיש כל חודשים, לא משהו שהוא מגיש פעם בשנה, את הרשימה עם התצהיר הזה, אני מפיק לו ש'יק.
ישראל מובשוביץ: אני חושב שמישהו בחדר הזה צריך לדאוג שבעל ההוסטל אכן יזכה בחשבון החשמל את ה- מאתיים שקלים.
ישראל מובשוביץ: יש פה הפליה לטובה לא לרעה, הוא מקבל מאתיים שקלים.
ישראל מובשוביץ: אני חושב שזו הפליה לטובה שראויה בנסיבות הקיימות.
ישראל מובשוביץ: דרך אגב אני מסכים עם כל מה שאורית פרקש הכהן אומרת, שיש פה סיכונים מפה עד להודעה חדשה שיהיה ניצול לרעה.
סופה לנדבר: גם בדיור מוגן באשדוד, הוא אמר שיש לו כמה אנשים בודדים שאינם זכאים להטבות ביטוח לאומי וחברת חשמל, ולא הם לא זכאים.
דורית נגד: מעטים מאוד אבל יש כאלה.
דורית נגד: לא מדובר בקשישים שמקבלים השלמת הכנסה, קצבת זקנה והשלמת הכנסה.
סופה לנדבר: אנחנו מחליטים בעצם מיום מסוים או מתאריך מסוים.
שבתאי אלבוחר: כדאי שזה יעוגן באמות מידה ואז יהיה אפשר להפעיל את ההצעה הזאת וליישם אותה.
אורית פרקש-הכהן: הרשות שלנו עובדת לפי מליאה.
אורית פרקש-הכהן: יש לנו ספר שנקרא ספר אמות מידה, והוא גוזר כל מיני הסדרים פרטניים של התנהלות ההחברה באופן כללי מול הצרכנים.
אורית פרקש-הכהן: הדבר הזה יצטרך להיות מעוגן באמות מידה שאנחנו נכתוב ובהתייעצות עם משרד הקליטה אני מציעה שאנחנו נבנה את המנגנון.
אורית פרקש-הכהן: דרך אגב, באופן אישי אני לא חושבת שתהיה בעיה בתשלום רטרואקטיבי, כי אם החוק הוא בתוקף וההסדר שלנו נכנס מאוחר יותר אז מי שזכאי יקבל את זה רטרואקטיבית.
סופה לנדבר: אז אם הוא מקבל רטרואקטיבי אז בעל הוסטל יצטרך להחזיר לאנשים.
אורית פרקש-הכהן: אני פה חוששת, האדם באמצע הוא בנאדם שהוא איש עסקים, יושבים אצלו אנשים שלא כולם דוברי עברית ולא כולם מודעים לזכויותהם ואני באמת, כמו שאת אומרת גם אני נכדה, וצריך לוודא שזה יגיע לאנשים שיש להם את המונים.
אורית פרקש-הכהן: אני מציע שתתני לנו איזה שהוא פרק זמן.
סופה לנדבר: כמה, שבוע?
אורית פרקש-הכהן: אני באתי לכאן במיוחד אני לא מתחמקת.
אורית פרקש-הכהן: אבל אני לא רוצה לומר לך שבוע ואז בעוד שבוע את תאמרי לי אמרת שבוע ואין שבוע.
סופה לנדבר: כמה זמן את צריכה?
סופה לנדבר: מדובר בסך הכל על ארבעת אלפיים אנשים שנמצאים.
דן וינשטוק: אני חושב שברגע שאורית פרקש-הכהן כמשפטנית אמרה שהיא לא רואה בעיה בתשלום רטרואקטיבי, לאנשים האלה קשה היום וגם מחר.
דן וינשטוק: אני לא הייתי מודע לזה שניתן לזכות רטרואקטיבי ואני שמח לשמוע את זה.
דן וינשטוק: את מכירה את הרשות ואת התהליכים, אל תשכחי שבאפריל יש פסח וחגים, אולי כמה שבועות.
אורית פרקש-הכהן: התהליך הוא לפי חוק וכשאנחנו כותבים את ההסדר אנחנו צריכים להוציא אותו לשימוע, כך שמהבחינה הזאת זה טוב גם לך כי את תקבלי את ההסדר ותהיה לך הזדמנות להגיב ולהעיר עליו ולהגיד מה שאת חושבת.
סופה לנדבר: זה לא כלפיי, זה כלפי הבירוקרטיה.
סופה לנדבר: כמחוקקת יש לי כמה חוקים ויש לי ניסיון מר שאני פשוט לא מתארת.
סופה לנדבר: כשאני עבדתי על החוק של בית החולים באשדוד, יכול להיות שהייתי מאוד נאיבית, היום אני לא, אבל אני חשבתי שעם חוק החשמל שישבנו יחד ודיברנו על החוק הזה אנחנו תיארנו שיהיו בעיות ושחברת חשמל, אני צריכה להגיד ולהצדיע להם כי הם אמרו שיהיו בעיות כאלה וכאלה ואני לא הבנתי שיהיו בעיות כאלה, אבל אני פשוט לא חשבתי שלאנשים האלה שמגיע להם לא יקבלו את ההטבות האלה.
סופה לנדבר: תסבירי לי אורית פרקש-הכהן, שלב שלב ותגידי לי כמה זמן צריכים, לצערנו אנשים מתים כל יום.
אורית פרקש-הכהן: אני חושבת שאנחנו צריכים חודש כדי להגיד לך ברצינות שאנחנו נטפל בזה, אני לא רוצה סתם לזרוק.
אורית פרקש-הכהן: אני יודעת איך המערכת עובדת, אני צריכה לעשות שימוע לחוק, אני צריכה לכתוב את אמות המידה, אנחנו צריכים להיות בקשר עם משרד הקליטה, אנחנו צריכים להוציא את זה לשימוע.
סופה לנדבר: אני רוצה שלפני החג הם יקבלו את זה.
30685: מה שאני יכולה לומר לך שאני חושבת שמהבחינה המשפטית אין שום בעיה להגיד שזה יהיה רטרואקטיבי, אני משוכנעת שהחוק נכנס לתוקף, אין שום בעיה משפטית.
30685: זה לא תרוץ למשוך את זה כי אנשים צריכים את הכסף.
דן וינשטוק: צריכים לראות משהו, יש סיכוי אולי באינטרנט, אפשר שהאזרחים יראו שזה מתקדם גם אם לא הגיע לסוף התהליך, ואם השימוע יהיה לפני פסח וההסדר יגמר עד יום העצמאות השישים אז זה גם תאריך חגיגי וסמלי.
אורית פרקש-הכהן: למה את כל כך מתנגדת לפתרון של רישיון?
אורית פרקש-הכהן: החוק דורש את זה, שתביני שאני עושה כאן כל מיני, אז גם יהיה פיקוח.
סופה לנדבר: מישהו בכוונה או בלי כוונה עשה מה שעשה, כאשר אני יזמתי את החקיקה על תעריפי חשמל סוציאלי, וזה היה כתוצאה מהביקורים שלי אצל הקשישים ואני לעיתים קרובות מבקרת.
סופה לנדבר: אני הייתי בעפולה לפני כמה ימים, באשקלון, בקרית גת.
סופה לנדבר: כשאני מגיעה לביקור אני לא רק מקבלת את הקהל ומופיעה בבמה מול אלפי או מאות אנשים, אלא אני בדרך כלל מנסה להיכנס לכמה בתים איפה שאני רואה שאנשים נמצאים במצוקה מאוד רבה, ולא בגלל האידיאולוגיה ולא בגלל עניין חברתי בגלל שכך אני חושבת שצריך איש ציבור לעשות .
סופה לנדבר: אני נתקלתי בהוסטלים האלה, ואני זוכרת שפתחו את הדיור המוגן הראשון באשדוד, ופתאום ראיתי, בכוונה או בלי כוונה, עם איזה תכנון שבמקום דוד שמש שמו דוד חשמל, ואז ניסיתי לפנות והיה רעש ואמרו לי שמבחינה טכנית אי אפשר.
סופה לנדבר: שאלתי את המהנדסים ואמרתי שתבינו טוב שאדם קשיש צריך לשים את האצבע הוא חושב פעמיים, מה שקרה בעצם זה שהם חיים מכספים לא רבים שהם מקבלים, ואז בעצם שמתי לב שהכל מחשמל ואין שם גז יש שם חשמל, ואז הוא צריך לחסוך על כל שטות ולפי דעתי זה לא צריך להיות כל כך רלוונטי במדינה כמו המדינה שלנו, מדינה חמה ומדינה קרה בחורף במיוחד, ואז מישהו כנראה שם לב לזה לפני.
סופה לנדבר: אבל מתחילת שנות התשעים התחילו לבנות דיור מוגן ובאיזו צורה זה קיים שאף אחד לא קיבל שם רישיון ומאיזו סיבה לפני שאנחנו גילנו היום שלפי מטר מרובע שולחים את חשבון חשמל, שזה בכלל מרגיז אותי איזה היגיון יש בדבר הזה?
אורית פרקש-הכהן: אבל אנחנו הרשות יכולים ליזום פניה אל האנשים האלה ולומר להם במכתב רשמי, שלום אנחנו רוצים להכניס אתכם להסדר ואת הדיירים להסדר של ההוסטל.
אורית פרקש-הכהן: אנא פנו אלינו תגישו את הניירות האלה והאלה, ניתן לכם את הנייר.
סופה לנדבר: אני חושבת שההיגיון שחברת חשמל ממליצה הוא הגיון הרבה יותר טוב.
ישראל מובשוביץ: חברת הכנסת סופה לנדבר, יש לך אינטואיציה טובה, למרות שאת לא מתמצאת בענייני הרישיונות האלה, זה תהליך ארוך, אנחנו גם נתנגד לרעיון הזה, לא בגלל הקשישים.
אורית פרקש-הכהן: הם חייבים ברישיון.
אורית פרקש-הכהן: אנחנו ננסה לראות איך אנחנו נעשה את התהליך הכי פחות בירוקרטי שמתחשב במה שאת אמרת עכשיו, מה שאת לא מעדיפה.
סופה לנדבר: בשנת 1989 הייתי חברת מועצת העיר אשדוד, אני יודעת את התהליכים.
סופה לנדבר: לעיתים קרובות אני רואה דברים שהם נראים לי מוזרים.
סופה לנדבר: אם נניח שבתשעה עשר זה ליל הסדר, לפני התשעה עשר, בשבעה עשר את תוכלי להודיע לי שאנחנו נצא לפרסום לאנשים האלה, אם בחברת חשמל אין בעיה?
אורית פרקש-הכהן: בזה אנחנו שכותבים את ההוראות, אנחנו כאילו המחוקק שלהם.
אורית פרקש-הכהן: מה שאנחנו יכולים להשתדל שזה יצא לשימוע בטוח לפני פסח ואז לפחות יהיה המסמך אחרי שיתייחסו אליו ואז נעלה אותו למליאה.
אורית פרקש-הכהן: ואז את תוכלי לומר יצאו כבר אמות המידה של ההסדר לשימוע ועם תום השימוע זה יקבל תוקף חוקי, זה שלב די סופי.
סופה לנדבר: לקשיש קשה להבין את כל הפרוצדורה הבירוקרטית.
אורית פרקש-הכהן: מבחינתו התהליך כבר יוצא, כי ברגע שיש את המילים הקטנות וכל הנוהל כתוב אז זה עוד חודשיים או אחרי חודשיים, ויהיה כתוב שם שזה יהיה רטרואקטיבי.
דן וינשטוק: את תוכלי לומר להם עם יד על הלב בלי לעשות שקר עם עצמך, ברגע שתראי את מסמך השימוע זה יהיה כמובן בעברית, תוכלי לומר להם ש- 80% מהדרך כבר נעשתה וזה נכון, כי זו עבודה רבה, שימוע וכדומה.
סופה לנדבר: אני רוצה לדעת איזה תאריך אני יכולה להגיד לקשישים.
אורית פרקש-הכהן: אולי אנחנו נוכל גם להכין גרסה כזאת ברוסית?
סופה לנדבר: אם לא תצליחו אני אתרגם את זה, כמה זמן?
אורית פרקש-הכהן: לפני פסח אנחנו נשתדל שיצא נוסח לשימוע, שזה בסדר, וזה מהר מאוד, ואז גמרנו והתהליך מתגלגל.
אורית פרקש-הכהן: אנחנו צריכים לתת לציבור להגיב.
אורית פרקש-הכהן: אם את תראי דברים שאת לא אוהבת את תוכלי להגיב, ואז זה עולה למליאה ומקבל תוקף.
קריאה: צריך לקחת בחשבון את הפסח שבו אנחנו לא עובדים.
יואל מיכלסון: צריך לקחת בחשבון שהם יקבעו את אמות המידה.
יואל מיכלסון: אני לא יודע מה הם יקבעו שם בין הביטוח הלאומי לבין ההוסטל מי זכאי, וממשרד הקליטה, ורק אחרי שכולם ואנחנו בסוף נקבל את הרשימה.
סופה לנדבר: אני חושבת שלא צריכים לחכות עד שהם יזוזו עם אמות המידה, אתם יכולים כבר היום.
דורית נגד: אנחנו אמורים להכין את הרשימות, נכון?
סופה לנדבר: ביחד עם הביטוח הלאומי.
אורית פרקש-הכהן: אני הבנתי משיחה עם חברת החשמל שיש גם בעיות מבחינת הטכנולוגיה של הרשימות.
אורית פרקש-הכהן: ישנן רשימות ידניות שמקשים עליכם לדחוף את זה קדימה, נכון שאמרת שישנן רשימות שאתם מקבלים ידנית ואינן מדויקות?
ישראל מובשוביץ: כן רשימות לא מדויקות, אבל פה העסק יותר קל, כי זו רשימה קטנה, משרד הקליטה מקבל על זה אחריות.
אורית נגד: כמובן ואנחנו גם נעדכן את זה מול בעלי ההוסטלים, מול היזמים שם כדי לבדוק מי נמצא.
אורית נגד: אנחנו נהיה אתכם בקשר ובתיאום.
ישראל מובשוביץ: אני חושב שיהיה גם לך קל כרגולאטור מול משרד ממשלתי שהוא זה שחותם על הרשימות ואז זה עושה את העסק.
אורית פרקש-הכהן: אני אסגור איתך לוחות זמנים כי גם אתם תצטרכו להיות חלק מהמנגנון באופן פעיל.
דורית נגד: כן, זה חביב קצב.
סופה לנדבר: אנחנו מסכמים עם כל הגורמים שנמצאים, לפחות אני מקווה.
סופה לנדבר: ישראל מובשוביץ קודם כל על ההצעה מגיע לך, אני חושבת שבמשרד הקליטה הרשימות האלה צריכות להיות וזה לא כל כך קשה להכין אותם תוך שבוע ימים, הרי זה נמצא במחשב לגבי כל הוסטל והוסטל, לעשות שילוב.
סופה לנדבר: חברת חשמל אתם רוצים שהם יעבירו את הרשימות האלה כדי לזרז את התהליך?
ישראל מובשוביץ: אנחנו זקוקים.
סופה לנדבר: כדי לזרז את הדברים.
אורית פרקש-הכהן: אנחנו נתאים אם דורית שבתוך X ימים הם מעבירים את הרשימות, אנחנו כאילו כותבים את המנגנון שהחברה עובדת לפיו.
קריאה: ישראל מובשוביץ, אתה אמרת שהש'יק יצא לזכות בעל ההוסטל?
קריאה: מי מקים את המנגנון כדי לוודא שהכסף עובר מבעל ההוסטל לקשישים?
קריאה: משרד הקליטה.
ישראל מובשוביץ: אני זרקתי תוך כדי הדיון עצות, אבל בפירוש ניתן לגבש משהו שכולם נהיה פחות מודאגים יחסית, פחות מודאגים שיהיה ניצול לא נכון של הכסף.
ישראל מובשוביץ: ישנם פה מספיק יועצים משפטיים שיודעים להחתים אנשים שאם חס וחלילה מישהו חותם וזה יוצא חתימת שווא אז הוא יצטרך לשלם על זה ביוקר.
סופה לנדבר: אלו הם הבעלים.
ישראל מובשוביץ: בדיוק.
ישראל מובשוביץ: משרד הקליטה מוודא שאלו הם האנשים, משרד הקליטה יודע שזה הוסטל, שבמקום מחולקים חשבונות, אמרנו שזה חשוב כי אז אי אפשר להפחית מהם, משרד הקליטה מחתים אותו שהוא חייב להפחית והוא חותם שהוא עושה את זה, אם כולם חותמים אז אנחנו נחתום על הש'יק.
דן וינשטוק: סליחה על הבורות, אני לא מתמצא אבל ישנם כאן כל כך הרבה מומחים בנושא הוסטלים ועולים, זאת אומרת בונים עוד, או זה רק לאנשים שעלו?
דן וינשטוק: כלומר אחרי מאה עשרים?
אורה חבושה: אחרי מספר שנים, זה עד עשר שנים, אחר כך זה חוזר ליזם.
דורית נגד: ההוסטלים שהם בניהול משרד השיכון זה באמת עד מאה עשרים.
דן וינשטוק: אני אגיע?
דורית נגד: זה רק לעולים.
סופה לנדבר: חלק גדול הם עולים מחבר העמים.
דורית נגד: זה דיור מקבץ לאנשים עצמאיים.
דורית נגד: קשישים שמנהלים משק בית כמו בקהילה וכמו בכל מקום, רק ששם יש פיקוח, וזו לא דירה פרטית שהוא צריך לעבור כל שנה או כל שנתיים דירה, זה לעשר שנים עם אופציה.
דן וינשטוק: אחוזת בית ברעננה?
אורה חבושה: שם אתה יכול ללכת, זה פרטי.
סופה לנדבר: אנחנו בועדה לא לא קיבלנו פניות מבתי אבות ולא מקיבוצים, אני מתארת לעצמי שבקיבוצים אפשר לעשות את אותו דבר.
ישראל מובשוביץ: מבחינתנו הפטנט שלנו הוא טוב לכל מקום, אבל צריך למצוא את ההסדר מי הגוף הממשלתי או הציבורי.
קריאה: מי הוא משרד הקליטה של הקיבוצים?
ישראל מבושוביץ: בדיוק.
סופה לנדבר: משרד השיכון, בהוסטלים לא קיימת בעיה כזאת?
אורה דואק: אין בעיה.
סופה לנדבר: ובעמיגור?
אורה דואק: בעמיגור יש בית אחד, אבל יובל פתר את זה, הוא משלם, אבל אולי דרך ההסדר הזה נבקש ממנו גם להשתדך עם הרשות ולבחון מה עושים, זה אותו פתרון.
סופה לנדבר: אז בסופו של דבר אנחנו שמים נקודה לישיבה.
סופה לנדבר: באיזה תאריך האנשים מקבלים את זה?
סופה לנדבר: ב- ראשון במאי הם יקבלו את זה?
סופה לנדבר: אני אגיד איזה תאריך בגלל שבהוסטלים האלה חיים ניצולי שואה ואנשים שנקראים מתירנים ובלקניים ועוד ובתשעי במאי זה החג הכי גדול עבור אנשים האלה, ושאני כמחוקקת את חוק של המתירנים והבלקניים אני חושבת שלאנשים האלה מאוד משמעותי, האם בראשון במאי הם יקבלו?
אורית פרקש-הכהן: אנחנו נשתדל.
סופה לנדבר: בוקר טוב, אני פותחת את ישיבת הוועדה לפניות הציבור באותה עיר לשמה בעצם יזמנו את החקיקה לפני שלוש שנים.
סופה לנדבר: הזמנתי לכאן את יושב-ראש הוועדה הבין-משרדית ממשרד האוצר, סגן החשב הכללי באוצר, גיל שבתאי, שהגיע לישיבה שלנו.
סופה לנדבר: נמצא כאן גם דוקטור מיכאל דור ממשרד הבריאות.
סופה לנדבר: ראש העיר אשדוד אפשר לנו לקיים את הישיבה כאן.
סופה לנדבר: אני רוצה לברך את חברי מועצת העיר, את סגני וממלאי מקום ראש העיר, את החברים במטה המאבק, את העיתונאים, את הדוברים ואת כל הנוכחים.
סופה לנדבר: אני רוצה לציין שלא הייתי לבד במאבק ואני ממשיכה לא להיות לבד.
סופה לנדבר: אם אפשר לקחת טרמינולוגיה לגבי אנשים בריאים וחולים, אני רוצה לציין שעל העגלה קפצו רבים אבל אני רוצה להודות תודה מיוחדת לכמה אנשים.
סופה לנדבר: קודם כל, לראש העיר צבי צילקר.
סופה לנדבר: אולי אתם לא יודעים אבל הוא היה מעורב בנושא מאוד.
סופה לנדבר: אני זוכרת איך אתה, איש צנוע, אמרת שאתה לא מסוגל לפעול כפי שפעלת אבל אני דחפתי אותך.
סופה לנדבר: ממשלת ישראל, בלחץ העצום של ראש העיר, התחילה לפעול.
סופה לנדבר: אני רוצה להודות במיוחד לישראל ביתנו בעיר אשדוד.
סופה לנדבר: כאשר יזמתי את החקיקה, לא רצו בכלל לשמוע והתפלאו על כך שמחוקקים חוק עבור עיר מסוימת, ולא אחזור על המלים שנאמרו לי, אבל אני אמרתי כן, עיר במדינת ישראל, שיש בה צורך, יקום בית חולים באמצעות החוק.
סופה לנדבר: אני חושבת שצריך לומר תודה מיוחדת לחברי סיעת ישראל ביתנו בכנסת, משום שבלעדיהם לא הייתי יכולה להרים את הנושא.
סופה לנדבר: כולנו יודעים שרצו להכניס את החוק הזה למסגרת חוק ההסדרים אבל לא אפשרנו זאת וחברי הכנסת נאבקו יחד אתנו בנושא.
סופה לנדבר: אני רוצה לציין את חבר הכנסת ליצמן שהיה שותף מלא, עת היה יושב-ראש ועדת הכספים ואני חושבת שמגיעה לו תודה מיוחדת.
סופה לנדבר: אני רוצה להודות לשולמית מנהלת הוועדה ולעיתונאים שבכל המאבק שלנו היו אתנו מהתחלה ועד הסוף.
סופה לנדבר: אני רוצה להודות לכל חברי הכנסת שהשתתפו אתנו במאבק ולחברי מועצת העיר.
סופה לנדבר: אני רוצה להודות לחברי מועצת העיר שהשתתפו במאבק.
סופה לנדבר: לא אציין כאן שמות אבל אני חושבת שמאחורי הנושא עומדת העיר אשדוד כולה ואני מודה לכם על כך.
סופה לנדבר: יש כאלו שאמרו שאני עקשנית, היו כאלה שאמרו שעל העיר אשדוד יכתבו היסטוריה ויכתבו בספרים איך צריכים ליישם את החוק.
סופה לנדבר: אני רוצה להודות ליועצת המשפטית של העיר אשדוד שייצגה אותנו, כי אחרי המאבק שלה בג"ץ החליט שצריך ליישם את החוק.
גיל שבתאי: בסוף הישיבה הבאה הגענו להליך של קבלת מידע.
גיל שבתאי: ועדת המכרזים נפגשה בשבוע האחרון וקיבלה החלטה.
גיל שבתאי: בשבועות הקרובים תיעשה עבודה לגבי המכרז.
סופה לנדבר: אני מבקשת שתאמר לנו מתי יסתיים ההליך.
גיל שבתאי: עכשיו עובדים על טיוטה.
גיל שבתאי: אני מעריך שתוך חודשיים ההליך יסתיים.
סופה לנדבר: זאת אומרת, בישיבה הבאה של הוועדה תצטרכו לתת לוחות זמנים.
צבי צילקר: אני מקווה שנקבל עזרה מכם.
סופה לנדבר: הצטרף אלינו חבר הכנסת אמסלם.
צבי צילקר: אנחנו נמצאים ערב קבלת החלטות חשובות.
סופה לנדבר: אתה יודע שבכנסת אנחנו יודעים לעמוד על המשמר.
צבי צילקר: נכון.
צבי צילקר: אני לא מבין למה צריך חודשים כדי להכין את המגרש.
צבי צילקר: אנחנו נכנסים לחג, אבל אפשר בעוד שלושה שבועות לתכנן את המכרזים הקיימים כי אין כאן חידושים.
צבי צילקר: אם ירצו שטחים מסחריים, יבוא המינהל.
צבי צילקר: מי שהיום מבקר בהדסה יודע שקשה מאוד להיכנס לבית החולים כי צריך לעבור דרך קניון מסחרי.
צבי צילקר: היום אין בית חולים רציני שאין לו מלונית ואין בית חולים רציני שאין לו חניה אליה נכנסים בתשלום, כי אי אפשר אחרת, כי זה חלק מההכנסות שעוזרות לקיים את בתי החולים בכבוד.
צבי צילקר: לכן אני מציע שבמכרז יהיו שני אלמנטים, כאשר אלמנט אחד הוא בית החולים עצמו.
צבי צילקר: אני חושב שצריך לעגן את ההחלטות עם המסמכים גם של האוצר וגם של משרד ראש-הממשלה בתוך החלטת הבג"ץ.
צבי צילקר: אני חושב שנצטרך בבג"ץ לשמור על לוח זמנים.
צבי צילקר: כאשר אומרים בעוד כמה חודשים, אף אחד לא יוכל לדעת מה זה בעוד כמה חודשים אלא צריך לקחת זמן סביר.
סופה לנדבר: חבר הכנסת אמסלם וחברת הכנסת מרינה סולודקין הצביעו יחד עם הוועדה ואני בטוחה שנמשיך במאבק ויחד נעשה הכל כדי שנראה את בית החולים באשדוד.
חיים אמסלם: אני רוצה לברך על החלטת משרד האוצר.
חיים אמסלם: אני רוצה לברך בראש ובראשונה את יושבת-ראש הוועדה שלנו, הוועדה לפניות הציבור, שאין ספק שהעלתה למודעות הציבורית את נושא בית החולים באשדוד.
חיים אמסלם: אני רוצה לברך את כבוד ראש העיר מר צבי צילקר ואת סגנו דוקטור לסרי, ואת כל יתר החברים שנמצאים כאן.
חיים אמסלם: באמת הדבקות במטרה וההתמדה הביאו את האוצר לידי אותה החלטה.
חיים אמסלם: יש לכם כאן צוות שמוביל את המאבק הזה בצורה מצוינת ומכובדת.
חיים אמסלם: אני יכול לומר לכם שלא רק באשדוד, אלא הנושא של בית החולים באשדוד, בפרט בתקופה האחרונה, נכנס למודעות לפי דעתי בצורה נהדרת ויש הבנה ויש הזדהות.
חיים אמסלם: כל הכבוד לכם.
חיים אמסלם: כל הכבוד אדוני ראש העיר, כל הכבוד אדוני דוקטור לסרי.
חיים אמסלם: העיקשות שלכם, ההתמדה שלכם, כך מנהלים מאבק.
חיים אמסלם: אני מקווה שהמשך הדרך יהיה באותה תנופה.
543: אני מאוד שמח לישיבה שמתקיימת כאן.
543: אני רוצה להודות לכל השותפים במאבק ארוך השנים הזה, לחברת הכנסת לנדבר גם על החוק שיזמה בכנסת.
543: אני רוצה להודות לראש העיר ששנים רבות פועל בנושא.
543: אני רוצה להודות לחברי מטה המאבק הציבורי להקמת בית החולים באשדוד על העבודה שנעשתה בהגברת המודעות של תושבי אשדוד ותושבי מדינת ישראל.
543: נעשתה עבודה אינטנסיבית שכללה מפגשים רבים.
543: אני מאחל לכם עוד הצלחות במאבקים במדינת ישראל למרות שאני מקווה שלא נצטרך להיאבק.
543: נלך לעיקר ונהיה מעשיים.
543: אנחנו צריכים באשדוד בית חולים וחודשיים להקמתו זה זמן רב מדיי כאשר הכל קיים – מחשב קיים, ההסכמות, המודלים שמשרד הבריאות הסכים עליו.
543: למה שלא נסכם על עוד שבועיים?
543: אנחנו מוכנים, מבקשים ורוצים להיות שותפים.
543: בואו נתמקד רק על המרכיבים הרפואיים, ויש מודל לכך.
543: בואו תוך שבועיים-שלושה נצא לדרך.
סופה לנדבר: אבי לוי, אתה במאבק הזה יחד עם כל חברי מטה המאבק ואתה נמנה על השורות הראשונות.
סופה לנדבר: אכן צריך להודות לראש-הממשלה.
אבי לוי: הייתי רוצה לברך על ההחלטה של הוועדה הבין-משרדית ותודה לכל מי שהיה שותף למאבק, אם אלה חברי הכנסת, ראש העיר, ממלא מקום ראש העיר, חברי המועצה וכל חבריי למטה הציבורי.
סופה לנדבר: הוא חושב שנכניס את זה לחוק ההסדרים הבא.
אבי לוי: לא, זה לא חוק ההסדרים הבא.
אבי לוי: במכתב נאמר שהאוצר רוצה לעכב את קיום חוק בית החולים השנה.
אבי לוי: כיושב-ראש הוועדה, הוא עומד בלחצים רבים מכיוונים רבים ולגרום לעיכוב בניית בית החולים.
קריאה: נציג האוצר היה בישיבת ועדת העבודה.
סופה לנדבר: כנראה יש פה איזושהי טעות.
אבי לוי: צריך בסך הכל לתקן את המכרז ואני מעריך שחודשיים – מקסימום חודשיים וחצי – זה מספיק זמן להוציא את המכרז.
צבי צילקר: בשני המכרזים הקודמים ידענו מראש שאף אחד לא ייגש כי היו מכשולים שגרמו לכך שהיה בלתי אפשרי לגשת למכרז, ואני לא רוצה כרגע לפרט.
חיים אמסלם: בישיבת ועדת העבודה והרווחה שהתקיימה בכנסת לפני כשבועיים בנושא המצוקה של שירותי הבריאות בדרום ומחסור בבתי חולים, נאמר בצורה ברורה לפרוטוקול, על ידי נציגי משרד הבריאות, שהמצוקה היא רבה וכי בית החולים חסר לתושבים אבל הפתרון יהיה בהקמת בית החולים באשדוד.
חיים אמסלם: כלומר, זוהי עובדה ובואו לא נחזיר את הגלגל אחורה.
חיים אמסלם: יכול להיות שיש מכתב כזה או אחר, אבל אני חושב שאין מקום לוויכוח על הדבר הזה וזאת עובדה קיימת.
עמרם כנפו: בפתח הדברים אני רוצה לברך את היושבת-ראש על היוזמה.
עמרם כנפו: זאת בשורה טובה לעיר אשדוד מאחר שתושבי העיר רואים שהדבר אכן מתקדם.
עמרם כנפו: צריך לומר שאנחנו לא בשלב של חלוקת מחמאות והענקת זרי דפנה לכל הפעילים, אלא אנחנו נמצאים בעוד שלב של בית החולים.
עמרם כנפו: אני משמש כעשר שנים כחבר מועצת העיר ואנחנו היינו בטקסים רבים מהסוג הזה, אבל אני אומר שאל יתהלל חוגר כמפתח.
עמרם כנפו: היוזמה היא חשובה.
עמרם כנפו: אני חושב שמאז קם מטה המאבק העירוני, המשמעות של חוק בית החולם שיזמה חברת הכנסת לנדבר קיבל ממד ועל כך אני רוצה להודות לך ולמטה המאבק ולעומד בראשו דוקטור יחיאל לסרי ולכל הצוות שנמצא כאן.
עמרם כנפו: השאלה השנייה היא לדוקטור מיכאל דור ממנו אני מבקש שיאמר לפרוטוקול.
עמרם כנפו: אנחנו שומעים חדשות לבקרים שאין פרוגרמה לבית החולים באשדוד ואני שואל את הצוות המקצועי של משרד הבריאות ומבקש שהוא יצהיר שמבחינת משרד הבריאות הכל ערוך וברור, כך שאם האוצר מבקש את הפרוגרמה, יכולים לתת לה אותו מחר בבוקר, ואם משרד האוצר יקיים מכרז, הוא רק יתמחר אותו.
אפרים וובר: תודה רבה לכם על הפעילות.
סופה לנדבר: אני כבר שלושים שנים בארץ ומהיום הראשון אני גרה בעיר אשדוד.
סופה לנדבר: אני חושבת שאם יהיה כאן בית חולים, זאת תהיה מתנה גדולה עבורי.
אפרים וובר: אומרים שמציל נפש אחת בישראל כאילו הציל עולם ומלואו אבל מהצד השני יש בוודאי חשש לפיקוח נפש ואני יודע שנושא של חשש לפיקוח נפש חייב לגבור על כל המצוות כולל שבת.
אפרים וובר: אני רואה כאן שדנים כבר שנים בנושא הזה של הקמת בית החולים.
אפרים וובר: כמו שראש העיר אמר היו מכרזים.
אפרים וובר: אני חושש מזה שהאוצר לא יודע בדיוק כמה זמן זה ייקח להכנת המכרז וזה מאוד מתסכל.
קריאה: הייתה כתבה ומאוד הפריע לי שדווקא את, חברת הכנסת לנדבר, לא צוינת כאחת שהובילה את המאבק להקמת בית החולים כי אני רואה שאת יזמת את החוק ואני רואה איך את רותמת את עצמך למשהו ונלחמת למענו.
בוריס גיטרמן: אני רוצה להודות לחברת הכנסת סופה לנדבר שמנהלת את הישיבות החשובות האלה כי רק כך אפשר להזיז את הדברים.
בוריס גיטרמן: לפני כמה ימים היינו ביד לבנים, שם דיבר ראש העיר ואמר כאילו בית החולים הוא 4 קומות מתחת לאדמה ו-3 קומות מעל האדמה.
בוריס גיטרמן: לפני כל הציבור אני שואל אם זה בית החולים או לא והאם זאת הכוונה שלך כי אולי זאת הטעיית הציבור.
בוריס גיטרמן: פעם אחת ולתמיד אני רוצה להבין ואני מבקש שהדברים ייאמרו ברור כך שיהיו ברורים לכולם.
סופה לנדבר: אני לא רוצה להיכנס להיסטוריה ולהגיב.
סופה לנדבר: אני נוהגת, כך נהגתי בכל חיי הפוליטיים, ולא משנה היכן נמצא האדם אלא מה הוא עושה.
סופה לנדבר: מר כצנלסון נמצא רחוק וגם דוד הרטוב לא היה באולם כאשר דיברתי עליו, אבל כאשר מגיע לבן-אדם תודה, אני מודה לו.
סופה לנדבר: אני רוצה להיות צנועה ואני לא רוצה להזכיר את ההיסטוריה של החוק הזה ואת מה שעשינו בוועדות הכנסת.
סופה לנדבר: אני לא רוצה להזכיר עת עליתי על במת הכנסת וכולם אמרו שאני נודניקית ולא רצו לשמוע על אשדוד.
סופה לנדבר: אתם יודעים שאנחנו הכרחנו – ואני אומרת אנחנו כי אלה כולנו שנמצאים כאן ואלה שלא נמצאים כאן, כל חברי מועצת העיר וכל תושבי אשדוד.
סופה לנדבר: כל אחד מאתנו מייצג ציבור רחב ביותר, ציבור של העיר אשדוד.
סופה לנדבר: אני לא רוצה לדבר היסטוריה ולהזכיר מה עשינו ואיך חברי מועצת העיר, ראש העיר, ממלא מקומו וסגנו דבקו במטרה.
סופה לנדבר: כאשר חוקקנו את החוק הזה, היו חברי כנסת וגם חברי ממשלה שאמרו שבית החולים לא יקום, אבל כאשר הלכנו מדלת לדלת, תאמינו לי שזה לא היה נעים.
סופה לנדבר: עמדנו כעניים בפתח, כאילו לעיר לא מגיע בית החולים.
סופה לנדבר: אני בכוונה לא רוצה להזכיר כאן את המשפטים הקשים וכאשר יחיאל לסרי יחד עם מטה המאבק הגיעו עם תושבי העיר אשדוד, ואתה עמדת ביניהם, ואני שואלת אותך מי מחברי הכנסת הגיע למאבק הזה.
סופה לנדבר: תסביר לי מי היה שם.
סופה לנדבר: כאשר מגיע קרדיט, הוא מגיע.
סופה לנדבר: אני חשבתי שצריך להזכיר את האנשים שבמשך עשר שנים פעלו בנושא.
סופה לנדבר: כך גם לגבי העיתונאים למרות שלא כל העיתונאים כתבו את האמת אבל היו כאלה שלא שכחו לרגע שהם תושבי העיר אשדוד ושהמאבק הזה מאוד מאוד צודק.
סופה לנדבר: גם אני נסעתי לטיפול נמרץ כאשר בעלי קיבל התקף, הלב שלו נפגע והוא הפך לנכה.
סופה לנדבר: אני סגרתי את הקליניקה והצלתי אותו.
סופה לנדבר: אני יכולה לספר עוד סיפור אחד שאתם לא יודעים עליו.
סופה לנדבר: הייתי סגנית שר, הנהג שלי, בחור בגיל 40, קיבל התקף לב והפך להיות נכה במאה אחוזים.
סופה לנדבר: נכנסתי למאבק כי היו צריכים להשתיל לו לב.
סופה לנדבר: הבחור כמעט הלך למות בגיל 40 בגלל הקילומטרים האלה שמפרידים.
סופה לנדבר: אני יכולה לספר כאן היסטוריה של תושבי העיר אשדוד, אבל אתם יודעים מה קורה.
יצחק גל: אני מבקש מחברת הכנסת לנדבר לשמור על זכות הדיבור שלי ושלא יפריעו לי כי בדרך כלל אני מעז לומר דברים שאחרים לא מעזים.
יצחק גל: אני חושב היום שמגיעות מחמאות לגיל שבתאי ולדוקטור דור ואני אומר לכם שאני אישית חושב שאתם מאוד מקצוענים ועושים עבודה טובה.
יצחק גל: אני חושב שההחלטה שלכם לצאת למכרז היא נכונה.
יצחק גל: אני בטוח שלמדתם באופן יסודי מה היה במכרז הקודם.
יצחק גל: אני אישית פניתי לגיל שבתאי ולדוקטור מיכאל דור וביקשתי, מה שלא מזכירים כאן כולם, שישמרו על האיזון הנכון של בית חולים ציבורי.
יצחק גל: יש לי אמונה שלמה בכם שאכן על האיזון הזה אתם שומרים ולכן החלטתם לצאת למכרז ואני סמוך ובטוח שכוונתכם טובה וכי זאת הדרך הנכונה וכי אכן יקום בית חולים באשדוד, אבל תמשיכו לשמור על האיזון הזה.
יצחק גל: נכון שאנחנו ערב בחירות מוניציפאליות ואנשים רוצים להיבחר, ולכן קצת פגעו בדרך שלנו להקמת בית חולים.
יצחק גל: אני אומר שאנחנו בדרך הנכונה.
יצחק גל: יש להוציא מכרז, יהיו זכיינים למכרז שלא כמו בפעם שעברה כי כבר למדתם את הנושא וראיתם מה צריך ואיך צריך להיות.
יצחק גל: אני מקווה שיהיה איזון נכון ויהיה בית חולים.
יצחק גל: אני נאבק למען בית חולים ציבורי.
סופה לנדבר: ראש העיר תמיד אמר שבשלב הראשון לבית החולים הוא חדר מיון ואני חושבת שטוב שיקום.
יצחק גל: אני לא חושב.
יצחק גל: אני צריך בית חולים ולא חדר מיון.
סופה לנדבר: יהיה.
יצחק גל: חדר מיון הוא לא בית חולים.
יצחק גל: אני מבקש בית חולים ושבית החולים יהיה בית חולים ציבורי.
גרשון פלדמן: כל אחד בלי יוצא מן הכלל, אופוזיציה כקואליציה, רוצה שיהיה לנו בית חולים.
הלן גלבר: אני מברכת על החלטת האוצר לצאת למכרז ואני מצפה שאכן המכרז יצא ויתקיים במהירות.
הלן גלבר: ראש העיר, תודה לך על שנים רבות של מכתבים לממשלה.
הלן גלבר: פעלת לבד.
שושנה אילון: אנחנו מאוד מודים לחברת הכנסת סופה לנדבר על כל פעולותיך למען העיר אשדוד.
שושנה אילון: אנחנו מודים גם לראש העיר, לדוקטור לסרי, לכל הצוות במטה הציבורי ולכל חברי המטה שרוצים שיוקם באשדוד בית החולים.
שושנה אילון: אנחנו מודים גם לאוצר ומקווים שאכן זה יתממש.
מישל סרוסי: תקוותי היא שסופה לנדבר תהיה יקירת העיר אשדוד.
מישל סרוסי: אני יודע שהפכתי לבדיחה בנושא בית החולים בעיר אשדוד.
מישל סרוסי: אתמול נכנסתי למרכז מפלגת העבודה ושמעתי ברמקול שהנה הגיע מר בית החולים של אשדוד.